Document ID: 32012D0753

KOMISIJOS ĮGYVENDINIMO SPRENDIMAS
2012 m. gruodžio 4 d.
kuriuo iš dalies keičiamos Sprendimo 2009/177/EB I priedo nuostatos dėl priežiūros programų Suomijoje ir Jungtinėje Karalystėje ir dėl teritorijos, kurioje tam tikrų vandens gyvūnų ligų neužfiksuota, statuso suteikimo Suomijai ir Jungtinei Karalystei
(pranešta dokumentu Nr. C(2012) 8758)
(Tekstas svarbus EEE)
(2012/753/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2006 m. spalio 24 d. Tarybos direktyvą 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų akvakultūros gyvūnų ligų prevencijos ir kontrolės (1), ypač į jos 44 straipsnio 1 dalies pirmą pastraipą ir 49 straipsnio 1 dalį,
kadangi:
(1)
2008 m. spalio 31 d. Komisijos sprendimu 2009/177/EB, kuriuo įgyvendinama Tarybos direktyva 2006/88/EB dėl priežiūros ir likvidavimo programų ir valstybių narių, zonų ir teritorinių vienetų ligos neapimtos teritorijos statuso (2), nustatytas valstybių narių, zonų ir teritorinių vienetų, kuriuose vykdomos patvirtintos vienos ar daugiau neegzotinių ligų, išvardytų Direktyvos 2006/88/EB IV priedo II dalyje (neegzotinės ligos), priežiūros programos, sąrašas. Tame sprendime taip pat nustatytas valstybių narių, zonų ir teritorinių vienetų, kuriose vienos ar daugiau tų ligų neužfiksuota, sąrašas;
(2)
Sprendimo 2009/177/EB I priedo B dalyje nustatytas valstybių narių, zonų ir teritorinių vienetų, kuriuose vykdomos patvirtintos likvidavimo programos, sąrašas, o šio priedo C dalyje nustatytas valstybių narių, zonų ir teritorinių vienetų, paskelbtų ligos neapimtomis teritorijomis, kuriose neužfiksuota vienos ar daugiau neegzotinių ligų atvejų, sąrašas;
(3)
Suomija Komisijai pateikė dokumentus dėl Ūsikaupunkio, Piuherantos ir Raumos savivaldybių, kurioje neužfiksuota virusinės hemoraginės septicemijos (VHS) atvejų;
(4)
Jungtinė Karalystė Komisijai pateikė dokumentus dėl Pietvakarių Šetlando salų, kuriose neužfiksuota infekcinės lašišų anemijos (ISA) atvejų;
(5)
Sprendimo 2009/177/EB I priedo B ir C dalys turėtų būti atitinkamai iš dalies pakeistos;
(6)
šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2009/177/EB I priedo B ir C dalys iš dalies keičiamos vadovaujantis šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje 2012 m. gruodžio 4 d.

Labels: 18
6